als_Latn dik_Latn sag_Latn
Deputeti I LIBRA-s, Ben Blushi, teksa kujton se dekreti i presidentit Bujar Nishani që rrëzon importin e mbetjeve nuk shkon as nesër në Kuvend, akuzon Rilindjen dhe LSI se po negocion për disa vota që të arrijnë 71.
Me anë të një postimi në rrjetet sociale, Blushi shkruan se, “Rilindja dhe LSI duan ta shtyjnë sepse nuk kanë votat. Po negociojnë disa vende pune derisa të bëhen 71 në Kuvend”.
Ja çfarë shkruan deputeti Ben Blushi:
“Dekreti i Presidentit që rrëzon ligjin e importit të mbetjeve nuk vjen as nesër në parlament sic ishte parashikuar. Rilindja dhe LSI duan ta shtyjnë sepse nuk kanë votat. Po negociojnë disa vende pune derisa të bëhen 71 në Kuvend. Ju kisha thënë miqve ambjentalistë të mos kenë shpresë tek ata që premtuan se do ta rrëzojnë ligjin. Cfarë partie! Kanë shumë frikë ta votojnë, kanë po aq frikë ta rrëzojnë. Rilindja ka frikë nga kazanët, LSI ka frikë nga Rilindja. Në fakt kanë frikë nga e njëjta gjë. Megjithatë edhe kaq është një fitore e vogël: ligj per importin e mbetjeve nuk ka! Ose më saktë importi i mbetjeve lejohet, pa ligj,vetëm në një pjesë të territorit të vendit: në Kuvendin e Republikës së Shqipërisë!”. /Citynews
als_Latn als_Latn als_Latn als_Latn